Endhek-dhuwur lan unggul-asore unsur-unsur budaya lan peradaban antarane sawijining bangsa lanperadaban antarane sawijining bangsa lan bangsa liyane ora bisa dibandhing-bandhingake. Nanging pancen ana prabedane kang dasare saka bedane wiji spiritual lan kahanan habitat alam semesta panggonane. Ing kene, habitat alam semesta Jawa bisa diarani luwih pepak flora lan faunane. Semono uga wiji spiritual Jawa nyambung banget karo pepaking flora lan fauna kasebut. Mula tembung-tembung basa Jawa kanggo ngarani flora lan faunane pepak temenan. Contone, arane wit-witan pepak lan jenenge godhong, kembang, lan wohe. Semono uga laku semedi kang ora ana sambunge karo panembah. Nanging wujud semedi kangge ndayakake kekuwatan dayaning urip. Meditasi jinis mangkene iku lumrahe kanggo nggayuh daya linuwih kang asipat kanuragan utawa kasekten.